Na osnovu člana 79. Zakona o visokom obrazovanju („Službene novine Kantona Sarajevo, broj 33/17“), člana 116. Statuta Univerziteta u Sarajevu, te članova 21., 22. i 23. Pravila studiranja za treći ciklus studija na Univerzitetu u Sarajevu, Odluke Vijeća Centra za interdisciplinarne studije od 4. jula 2019. godine, odluke Senata Univerziteta u Sarajevu (broj: 01-14-59/19 od 27.5.2019. godine), saglasnosti za realizaciju programa (broj: 11/05-38-22647-1/19 od 17. 7. 2019. godine) i prethodne saglasnosti za raspisivanje konkursa Ministarstva za nauku, visoko obrazovanje i mlade Kantona Sarajevo (broj: 27-34-23410-3/21 od 3. 6. 2021. godine), Centar za interdisciplinarne studije – „prof. dr. Zdravko Grebo“ Univerziteta u Sarajevu objavljuje

**K O N K U R S**

**za upis druge generacije polaznika Interdisciplinarnog doktorskog studija: Globalne studije**

**akademska 2021/2022. godina**

**I.**

Na Interdisciplinarni doktorski studij: Globalne studije mogu se prijaviti kandidati sa završenim drugim ciklusom studija prema Bolonjskom modelu, kao i završenim postdiplomskim (magistarskim) programom prema ranijem modelu studija i stečenim zvanjem magistra nauka.

**II.**

Konkurs je otvoren za prijem 20 kandidata, a minimalan broj za koji će se organizirati studij je deset kandidata.

**III.**

Spisak potrebne dokumentacije za prijavu na konkurs:

1. Diploma – I ciklus studija/dodiplomski studij (ovjerena kopija)
2. Uvjerenje o položenim ispitima – I ciklus studija/dodiplomski studij (original)
3. Diploma – II ciklus studija/postdiplomski studij (ovjerena kopija)
4. Uvjerenje o položenim ispitima – II ciklus studija/postdiplomski studij (original)
5. Izvod iz matične knjige rođenih (ovjerena kopija)
6. Dvije preporuke (original)
7. Biografija sa bibliografijom
8. „Research statement“ – obrazloženje (200-500 riječi) o oblasti istraživanja kojom se kandidat želi baviti
9. Rješenje o ekvivalenciji diploma, ukoliko je kandidat stekao ranija zvanja van Bosne i Hercegovine – ovjerena kopija.

**IV.**

Rok za prijavu na konkurs je 30 dana od dana objavljivanja, tj. do 20. 10. 2021. godine.

**V.**

Cijena studija: 18.000 KM i uključuje sve troškove (nastava, ispiti, odbrana).

Obrazac Prijave, kao i detaljnije informacije o Programu, mogu se naći na: <http://cis.unsa.ba/en/doctoral-program-global-studies/>